钦定古今图书集成/明伦汇编/闺媛典/第042卷 > 黄女氏
## 钦定古今图书集成/明伦汇编/闺媛典/第042卷 > 黄女氏

按《长沙府志》：“黄氏女名阿桂。兄用年八岁，失父，其母
欧阳氏抚用年暨阿桂，为年娶。杨氏年二十七，役南
漕，中道没。子希恢仅四岁，杨年二十四，阿桂年如之。
桂怜嫂少艾而懦，恐希恢不立，誓不适人。与嫂抚孤
侄，眠起同榻，无寒暑风雨，以身翼之，永不事膏沐，敝
衣垢面，气烈烈如健丈夫。杨族子四五人，虎视如几”
上肉。时伺其隙，而姑若嫂，内外清肃，始终无异，卒不
能有所害，遂相守以老。